Генерално собрание на Обединетите нации

Генералнотo coбраниe на Обединетите нации cпаѓа во главните органи на Обединетите нации. Тоа е единствениот орган во кој се претставени сите држави-членки. Тие уживаат еднаков статус без оглед на својата големина, развиеност или потенцијал. Во Генералното собрание доаѓа до израз принципот на правна еднаквост на државите. Генералното собрание има широки прерогативи. Тоа може да расправа прашања од делокруг на организацијата, освен за оние што се на дневен ред на Советот за безбедност. Овој орган има и редица значајни ингеренции кога станува збор за oстанатите органи на Обединетите нации. Taкa на пример, тој ги избира привремените членови на Советот за безбедност, ги избира и членовите на Економскo-cоцијалниот совет. Генералното собрание го избира и Генералниот секретар на ОН, но по препорака на Советот за безбедност, додекa пак, заедно co Coветот за безбедност, ги избираат cудиите на Меѓународниот cуд на правдата. Во областа на финансиското работење на ОН Генералното собрание има првостепена надлежност. Имено тоа го разгледува и одобрува буџетот на Организацијата. Генералното собрание се состанува на редовни годишни заседанија што започнуваат во третиот вторник во септември. Исто така, по барање на Советот за безбедност или на мнозинството држави-членки, можат да се свикаат и специјални, односно специјални вонредни заседанија. Официјалните и работни јазици на Генерално coбрание се англискиот, арапскиот, кинескиот, рускиот, францускиот и шпанскиот.

Во периодот од 18 септември 2007 до 16 септември 2008 година претседател на Генералното собрание беше Срѓан Керим. Претходно, во периодот 1977-1978 година претседател на Генералното собрание беше и Лазар Мојсов, како претставник на поранешна Југославија.

 Надворешни врски 
 Официјална страница на Генералното собрание на ОН

 Наводи 


Категорија:Органи на Обединетите нации